இந்தியா, பாகிஸ்தான், பங்களாதேஷ், நேபாளம் மற்றும் பூட்டான் ஆகிய நாடுகளில் காணப்படும் வரிக்குதிரை மீன் தெற்காசியாவில் உள்ள நன்னீர் வாழ்விடங்களை பூர்வீகமாக கொண்டது. வடக்கு எல்லையான தென் இமயமலையில், பாகிஸ்தான்-இந்தியா எல்லைப் பகுதியில் உள்ள சட்லெஜ் நதிப் படுகை முதல் வடகிழக்கு இந்தியாவின் அருணாச்சல பிரதேசம் வரை உள்ளது. இதன் பரவலானது கங்கை மற்றும் பிரம்மபுத்ரா நதிப் படுகைகளில் காணப்படுகிறது. இந்த மீனினமானது முதன் முதலில் இந்தியாவின் கோசி நதி (கீழ் கங்கைப் படுகை) யிலிருந்து விவரிக்கப்பட்டுள்ளது. மேலும் தென் பகுதியில் மேற்கு மற்றும் கிழக்கு தொடர்ச்சி மலைகளில் இருந்து இங்கும் அங்குமாக தொடர்ச்சியற்ற பரவலாக உள்ளது. இது மியான்மரில் (பர்மா) அடிக்கடி காணப்பட்டதாக கூறப்படுகிறது என்றாலும், இச்செய்தியானது முற்றிலும் பழைய பதிவுகளை அடிப்படையாகக் கொண்டது (1926 ஆண்டிற்கு முந்தயன) மற்றும் இது பின்னர் விவரிக்கப்பட்ட இதன் நெருங்கிய உறவினரான குறிப்பாக "டானியோ கயாத்தித்" தொடர்புடையாதக உள்ளது . அதேபோல், இலங்கையின் பழைய பதிவுகள் மிகவும் கேள்விக்குரியவை மற்றும் உறுதிப்படுத்தப்படுத்தப்பட்டதாக இல்லை. 

அமெரிக்காவின் கலிபோர்னியா, கனெக்டிகட், புளோரிடா மற்றும் நியூ மெக்ஸிகோவிற்கு வரிக்குதிரை மீனானது அறிமுகப்படுத்தப்பட்டது. இது மீன்அருங்காட்சியக பயன்பாட்டிற்காக மீன்வளர்ப்பவர்களால் விடுவிக்கப்பட்டதாகவோ அல்லது மீன் பண்ணைகளிலிருந்து தப்பித்ததன் மூலமாகவோ இருக்கலாம். ஆனால் 2003 ஆம் ஆண்டில் நியூ மெக்ஸிகோவில் காணப்பட்ட வரிக்குதிரை மீன்கள் அழிக்கப்பட்டதாக பதிவுகள் கூறினாலும், மற்றமீன்கள் தப்பி பிழைத்தன குறித்து தெளிவாகத் தெரியவில்லை. மற்ற இடங்களான கொலம்பியா மற்றும் மலேசியாவிலும் இந்த இனங்கள் அறிமுகப்படுத்தப்பட்டுள்ளன. 

தசைநார் டிஸ்டிராபிகள்
பரவல்
இயற்வகை வம்சங்கள்
விளக்கம்